《咏怀诗十三首 其六》
魏晋·阮籍

玑衡运速，四节佚宣。冬日凄悕，玄云蔽天。素冰弥泽，白雪依山。

玄玄逝往，譬彼流川。人谁不设，贵使名全。大道夷敞，蹊径争先。

玄黄尘垢，红紫光鲜。嗟我孔父，圣懿通玄。非义之荣，忽若尘烟。

虽无灵德，愿潜于渊。

作者简介：阮籍(210～263)，三国魏诗人。字嗣宗。陈留（今属河南）尉氏人。竹林七贤之一，是建安七子之一阮瑀的儿子。曾任步兵校尉，世称阮步兵。崇奉老庄之学，政治上则采谨慎避祸的态度。阮籍是“正始之音”的代表，著有《咏怀》、《大人先生传》等。